ছোট্ট একরত্তি বাগানওয়ালা বাড়িটা বালিগঞ্জ লেক থেকে বেশী দূরে নয়। স্কুল থেকে অবসর নিয়ে মনের সাধ মিটিয়ে কিছু আধুনিক কায়দায় রেনোভেশান করিয়েছিলেন। গাছপালা ভালোবাসেন বলে আজকাল বাগান নিয়ে পড়েছেন। মরশুমী ফুল, কিছু সবজি যখন যা পান লাগিয়েছেন। বেশ টুকটুকে চেহারা বাগানটির। বৃষ্টি ভেজা বেল জুঁইয়ের মিষ্টি গন্ধঢালা গলিপথ বেয়ে সদরে পৌঁছলেন। বসার ঘরে ঢুকে দেখেন চাঁদের হাট বসেছে। বিনতার বাপের বাড়ি এণ্ড কোং, বিনতা, ছেলে আর ছেলে-বৌ ম্যাটিলডা।